§ 4 Valla kohaliku omavalitsuse õiguslikud alused  (1) Vald kohaliku omavalitsusüksusena juhindub oma tegevuses Põhiseadusest, seadustest, käesolevast põhimäärusest ja teistest Vabariigi valitsuse ja valla  õigusaktidest, rahvusvahelistest lepingutest ja lepingutest riigiorganite, teiste omavalitsusüksuste või nende liitudega.  (2) Vald kui kohalik omavalitsusüksus on avalik-õiguslik juuriidiline isik, keda esindavad seaduste ja käesoleva põhimääruse alusel ning kehtestatud korras oma pädevuse piires volikogu, vallavolikogu esimees, vallavalitsus ja vallavanem või nende poolt volitatud esindajad.  (3) Vallal on avalik-õigusliku isikuna iseseisev eelarve, arveldusarve pangas ja oma sümboolika.